2002D0371 — DA — 19.01.2008 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 15. maj 2002 om opstilling af miljøkriterier for tildeling af Fællesskabets miljømærke til tekstilprodukter og om ændring af beslutning 1999/178/EF (meddelt under nummer K(2002) 1844) (EØS-relevant tekst) (2002/371/EF) (EFT L 133, 18.5.2002, p.29)

Ændret ved:









▼B

KOMMISSIONENS BESLUTNING

af 15. maj 2002

om opstilling af miljøkriterier for tildeling af Fællesskabets miljømærke til tekstilprodukter og om ændring af beslutning 1999/178/EF

(meddelt under nummer K(2002) 1844)

(EØS-relevant tekst)

(2002/371/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke ( 1 ), særlig artikel 4 og artikel 6, stk. 1, og ud fra følgende betragtninger: (1) I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold. (2) Forordning (EF) nr. 1980/2000 foreskriver, at der fastsættes specifikke miljømærkekriterier for hver produktgruppe. (3) Den foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe. Gennemgangen skal resultere i et forslag til forlængelse, tilbagetrækning eller revision. (4) Det er hensigtsmæssigt at revidere de miljøkriterier, der blev fastsat i Kommissionens beslutning 1999/178/EF af 17. februar 1999 om miljøkriterierne for tildeling af Fællesskabets miljømærke til tekstilprodukter ( 2 ), i overensstemmelse med udviklingen på markedet. Samtidig bør gyldighedsperioden for nævnte beslutning som ændret ved Kommissionens beslutning 2001/831/EF ( 3 ), ændres. (5) Kommissionen bør vedtage en ny beslutning, hvori der opstilles specifikke miljøkriterier for denne produktgruppe med en gyldighedsperiode på fem år. (6) Både de nye kriterier, som opstilles ved nærværende beslutning, og de kriterier, der er fastlagt ved Kommissionens beslutning 1999/178/EF, bør være gældende samtidigt i en begrænset periode på højst 12 måneder, således at virksomheder, der har fået tildelt miljømærket eller ansøgt om tildeling af miljømærket, inden nærværende beslutnings gyldighedsperiode begynder, har tid nok til bringe deres produkter i overensstemmelse med de nye kriterier. (7) Foranstaltningerne i denne beslutning bygger på et udkast til kriterier, som er udarbejdet af Den Europæiske Unions Miljømærkenævn, der er nedsat ved artikel 13 i forordning (EF) nr. 1980/2000. (8) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 — ud fra følgende betragtninger: VEDTAGET FØLGENDE BESLUTNING:







Artikel 1

For at få tildelt et miljømærke i medfør af forordning (EF) nr. 1980/2000 skal tekstilprodukter tilhøre produktgruppen som defineret i artikel 2 og opfylde kriterierne i bilaget.

Artikel 2

Ved produktgruppen »tekstilprodukter« forstås:

Beklædningstekstiler og tilbehør: Beklædning og tilbehør (som f.eks. lommetørklæder, halstørklæder, tasker, indkøbstasker, rygsække, bælter osv.), som består af mindst 90 vægtprocent tekstilfibre.

Boligtekstiler: tekstilprodukter til boligindretning, som består af mindst 90 vægtprocent tekstilfibre. Vægbeklædninger og gulvbelægninger er ikke omfattet.

Fibre, garn og metervarer: som anvendes til beklædningstekstiler og tilbehør eller boligtekstiler.

For »beklædningstekstiler og tilbehør« og for »boligtekstiler«: Dun, fjer, membraner og coatings skal ikke medregnes ved beregning af tekstilfiberandelen.

Artikel 3

Til administrative formål er kodenummeret for produktgruppen »016«.

Artikel 4

Artikel 3 i beslutning 1999/178/EF affattes således:

»Produktgruppedefinitionen og de specifikke miljøkriterier for produktgruppen gælder indtil den 31. maj 2003.«

▼M2

Artikel 5

Miljøkriterierne for produktgruppen »tekstilprodukter« og de tilhørende krav til vurdering og verifikation gælder indtil den 31. maj 2009.

▼B

Artikel 6

Denne beslutning er rettet til medlemsstaterne.









BILAG

RAMME

Sigtet med kriterierne

Disse kriterier har navnlig til formål at begrænse vandforureningen i forbindelse med tekstilproduktionskædens centrale processer, inklusive fiberfremstilling, spinding, vævning, strikning, blegning, indfarvning og efterbehandling.

Kriterierne er fastsat på niveauer, der fremmer mærkning af tekstilprodukter med en lavere miljøbelastning.

Vurderings- og verifikationskrav

Der er ved hvert kriterium anført specifikke vurderings- og verifikationskrav.

Når ansøgeren skal fremlægge erklæringer, dokumentation, analyse- og testresultater eller andet belæg for, at kriterierne opfyldes, er det underforstået, at dette kan stamme fra ansøgeren og/eller dennes leverandør(er) og/eller deres leverandør(er) osv. alt efter omstændighederne.

Der kan eventuelt anvendes andre testmetoder end dem, der er anført ved de enkelte kriterier, hvis disse accepteres som ligeværdige af det ansvarlige organ, der skal vurdere ansøgningen.

Den funktionelle enhed, som input og output sættes i relation til, er 1 kg af tekstilproduktet ved standardbetingelser (65 % RF ± 2 % og 20 °C ± 2 °C — disse standardbetingelser er specificeret i ISO 139 Tekstiler — standardatmosfærer for konditioning og prøvning).

De ansvarlige organer kan om nødvendigt kræve supplerende dokumentation og foretage uafhængig verifikation.

Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller ISO 14001, når de bedømmer ansøgningerne og kontrollerer, om kriterierne overholdes (NB: Der er ikke krav om anvendelse af sådanne ledelsesordninger).

KRITERIER

Kriterierne er opdelt i tre hovedkategorier; tekstilfibre, processer og kemikalier samt brugsegnethed.

KRITERIER FOR TEKSTILFIBRE

I dette afsnit er fiberspecifikke kriterier fastsat for akryl, bomuld og andre naturlige cellulosefrøfibre, elastan, hør og andre bastfibre, uvasket uld og andre keratinfibre, regenererede cellulosefibre, polyamid, polyester og polypropylen. Det er også tilladt at anvende andre fibre, for hvilke der ikke er opstillet fiberspecifikke kriterier; mineralfibre, glasfibre, metalfibre, kulfibre og andre uorganiske fibre er dog undtaget.

For en given fibertype skal kriterierne i dette afsnit ikke opfyldes, hvis indholdet af denne fiber udgør under 5 vægtprocent af produktets samlede tekstilfiberindhold. Genvundne fibre skal heller ikke opfylde kriterierne. I denne sammenhæng defineres genvundne fibre som fibre, der stammer fra udskæringsrester fra tekstil- og beklædningsfremstilling eller affald fra forbrug (tekstiler og lignende). Mindst 85 vægtprocent af fibrene i produktet skal dog enten opfylde de tilhørende fiberspecifikke kriterier, hvis sådanne findes, eller være genvundne fibre.

Vurdering og verifikation:

Ansøgeren skal give detaljerede oplysninger om tekstilproduktets materialesammensætning.

1. Akryl

a) Restindholdet af akrylnitril i råfibre fra fiberfremstillingsanlægget skal være mindre end 1,5 mg/kg. Vurdering og verifikation: Ansøgeren skal fremlægge en testrapport på baggrund af følgende testmetode: ekstraktion med kogende vand og kvantificering med kapillar gas-væskekromatografi.

b) Akrylnitril-emissionen til luft (under polymerisation og frem til den spindeklare opløsning) skal være mindre end 1 g pr. kg producerede fibre udtrykt som et årsgennemsnit. Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriteriet eftervises, samt en overensstemmelseserklæring.

2. Bomuld og andre naturlige cellulosefrøfibre (inklusive kapok)

Bomuldsfibre og andre naturlige cellulosefrøfibre (herefter benævnt bomuld) må højst indeholde 0,05 ppm (forudsat at testmetoden er tilstrækkelig følsom) af hvert af de følgende stoffer: aldrin, captafol, chlordan, DDT, dieldrin, endrin, heptachlor, hexachlorbenzen, hexachlorcyclohexan (alle isomere), 2,4,5-T, chlordimeform, chlorbenzilat, dinoseb og salte deraf, monocrotophos, pentachlorphenol, toxaphen, methamidophos, methylparathion, parathion og phosphamidon.

Kravet skal ikke opfyldes, hvis mere end 50 % af bomulden er økologisk dyrket eller dyrket i en omlægningfase, dvs. at en uafhængig organisation har certificeret, at det er produceret i henhold til produktions- og inspektionskravene i Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler ( 4 ).

Kravet skal ikke opfyldes, hvis det kan dokumenteres, hvilke landmænd der har produceret mindst 75 % af det bomuld, der medgår i det endelige produkt, og disse landmænd erklærer, at de ovennævnte stoffer ikke har været anvendt på markerne, hvor bomulden er dyrket, på bomuldsplanterne eller på selve bomulden.

Hvis bomulden er 100 % økologisk, dvs. at en uafhængig organisation har certificeret, at den er produceret i henhold til produktions- og inspektionskravene i Rådets forordning (EØF) nr. 2092/91 må ansøgeren anvende udtrykket »økologisk bomuld« sammen med miljømærket.

Ansøgeren skal enten fremlægge bevis for økologisk certificering eller dokumentation for, at landmændene ikke har anvendt ovennævnte stoffer, eller en testrapport, hvor den mest relevante af følgende testmetoder er anvendt: US EPA 8081 A (organiske chlorpesticider med ultralyds- eller Soxhlet-ekstration og ikke-polære opløsningsmidler (isooktan eller hexan)), 8151 A (chlorerede herbicider med anvendelse af methanol), 8141 A (organiske phosphorforbindelser) eller 8270 C (delvis flygtige organiske forbindelser).

3. Elastan

a) Organiske tinforbindelser må ikke anvendes. Vurdering og verifikation: Ansøgeren skal fremlægge en erklæring om, at disse forbindelser ikke anvendes.

b) Emissionen til luft af aromatiske diisocyanater under polymerisation og spinding skal være mindre end 5 mg pr. kg producerede fibre udtrykt som et årsgennemsnit. Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

4. Hør og andre bastfibre (inklusive hamp, jute og ramie)

Hør og andre bastfibre må ikke fremstilles ved vandrødning, medmindre spildevandet fra processen behandles, så COD og TOC begrænses med mindst 75 % for hampfibre og mindst 95 % for hør og andre bastfibre.

Vurdering og verifikation:

Hvis der anvendes vandrødning, skal ansøgeren fremlægge en testrapport på baggrund af følgende testmetode: ISO 6060 (COD).

5. Uvasket uld og andre keratinfibre (inklusive uld fra får, kameler, lamaer og geder)

a) Det samlede indhold af følgende stoffer må ikke overstige 0,5 ppm: γ-hexachlorcyclohexan (lindan), α-hexachlorocyclohexan, β-hexachlorcyclohexan, δ-hexachlorcyclohexan, aldrin, dieldrin, endrin, p,p'-DDT og p,p'-DDD.

b) Det samlede indhold af følgende stoffer må ikke overstige 2 ppm: diazinon, propetamphos, chlorfenvinphos, dichlorfenthion, chlorpyriphos og fenchlorphos.

c) Det samlede indhold af følgende stoffer må ikke overstige 0,5 ppm: cypermethrin, deltamethrin, fenvalerat, cyhalothrin og flumethrin.

d) Det samlede indhold af følgende stoffer må ikke overstige 2 ppm: diflubenzuron og triflumuron. Kravene (som anført i litra a), b), c) og d) opfyldt hver for sig) skal ikke opfyldes, hvis det kan dokumenteres, hvilke landmænd der har produceret mindst 75 % af de pågældende uld- eller keratinfibre, og disse landmænd erklærer, at de ovennævnte stoffer ikke har været anvendt på de pågældende marker eller dyr. Vurdering og verifikation for a), b) c) og d): Ansøgeren skal enten fremlægge den ovennævnte dokumentation eller en testrapport på baggrund af følgende testmetode: IWTO Draft Test Method 59.

e) COD i spildevand fra uldvask, som udledes til kloaksystemet, må ikke overstige 60 g pr. kg uvasket uld, og spildevandet skal renses uden for anlægget, så COD-indholdet mindskes yderligere med mindst 75 % udtrykt som årsgennemsnit. Spildevand fra uldvask, som renses i anlægget og udledes til overfladevand, må ikke indeholde mere end 5 g COD pr. kg uvasket uld. Spildevand, der udledes til overfladevand, skal have en pH-værdi mellem 6 og 9 (medmindre recipientens pH-værdi ligger uden for dette interval), og temperaturen skal være under 40 °C (medmindre recipientens temperatur ligger over denne værdi). Vurdering og verifikation: Ansøgeren skal fremlægge relevante data og en testrapport på baggrund af følgende testmetode: ISO 6060.

6. Regenererede cellulosefibre (inklusive viskose-, lyocell-, acetat-, cupro- og triacetatfibre)

a) AOX-indholdet af fibrene må ikke overstige 250 ppm. Vurdering og verifikation: Ansøgeren skal fremlægge en testrapport på baggrund af følgende testmetode: ISO 11480.97 (kontrolleret forbrænding og mikrocoulometri).

b) Under fremstillingen af viskosefibre må svovlindholdet i emissionerne til luft ikke overstige 120 g pr. kg filamentfibre fremstillet og 30 g pr. kg stapelfibre udtrykt som et årligt gennemsnit. Fremstilles begge fibertyper i et givet anlæg, må den samlede emission ikke overstige det tilsvarende vægtede gennemsnit. Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

c) Udledningen af zink til vand fra anlæg, som fremstiller viskosefibre, må ikke overstige 0,3 g pr. kg fibre udtrykt som et årligt gennemsnit. Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

d) Kobberindholdet i spildevandet fra anlæg, som fremstiller cuprofibre, må ikke overstige 0,1 ppm udtrykt som et årligt gennemsnit. Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

7. Polyamid

N2O-emissionen til luft fra monomer-fremstilling må ikke overstige 10 g pr. kg fremstillede polyamid 6-fibre, og 50 g pr. kg fremstillede polyamid 6.6-fibre, udtrykt som et årligt gennemsnit.

Vurdering og verifikation:

Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

8. Polyester

a) Mængden af antimon i polyesterfibrene må ikke overstige 260 ppm. Når der ikke er anvendt antimon, kan ansøgeren anføre »indeholder ikke antimon« (eller tilsvarende tekst) ved siden af miljømærket. Vurdering og verifikation: Ansøgeren skal enten fremlægge en erklæring om, at stoffet ikke er anvendt, eller en testrapport på baggrund af følgende testmetode: Direkte bestemmelse ved atomabsorptionsspektrometri. Denne test skal udføres på de rå fibre inden vådbehandling.

b) VOC-emissionen ved polymerisation af polyester må ikke overstige 1,2 g pr. kg fremstillet polyestermasse udtrykt som et årligt gennemsnit. (Ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne). Vurdering og verifikation: Ansøgeren skal indlevere udførlig dokumentation og/eller testrapporter, hvormed overensstemmelse med kriterierne eftervises, samt en overensstemmelseserklæring.

9. Polypropylen

Pigmenter baseret på bly må ikke anvendes.

Vurdering og verifikation:

Ansøgeren skal fremlægge en erklæring om, at disse forbindelser ikke anvendes.

PROCESSER OG KRITERIER FOR KEMIKALIER

Kriterierne i dette afsnit gælder alle produktets fremstillingsfaser, hvor de er relevante, inklusive fiberfremstillingen. Dog kan det accepteres, at genvundne fibre indeholder farve eller andre stoffer, som ellers er udelukket ifølge kriterierne, men kun hvis stofferne er tilført i fibrenes tidligere livscyklus.

10. Hjælpekemikalier og efterbehandlingsmidler til fibre og garn

a) Slette: Mindst 95 % (tørvægt) af slettepræparaters bestanddele, som anvendes til garn, skal være tilstrækkeligt bionedbrydelige eller kunne fjernes i spildevandsrensningsanlæg; ellers skal de genanvendes. Vurdering og verifikation: Stoffer betragtes i denne sammenhæng som »tilstrækkeligt bionedbrydelige eller kunne fjernes i rensningsanlæg«: — hvis der med en af testmetoderne OECD 301 A, OECD 301 E, ISO 7827, OECD 302 A, ISO 9887, OECD 302 B eller ISO 9888 eftervises en nedbrydningsprocent på mindst 70 % i løbet af 28 dage — hvis der med en af testmetoderne OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 eller ISO 14593 eftervises en nedbrydningsprocent på mindst 60 % i løbet af 28 dage — hvis der med en af testmetoderne OECD 303 eller ISO 11733 eftervises en nedbrydningsprocent på mindst 80 % i løbet af 28 dage — eller hvis tilsvarende niveau af nedbrydning eller fjernelse kan eftervises for stoffer, for hvilke ovennævnte testmetoder ikke kan anvendes. Ansøgeren skal fremlægge relevant dokumentation, sikkerhedsdatablade, testrapporter og/eller erklæringer med angivelse af testmetoder og -resultater som anført ovenfor, og overensstemmelsen med dette kriterium skal eftervises for alle anvendte slettepræparater.

b) Additiver til spindeopløsninger, additiver til spinding og præparationer til primær spinding (inklusive karteolier, spinfinish og smøremidler): Mindst 90 % (tørvægt) af de anvendte præparaters bestanddele skal enten være tilstrækkeligt bionedbrydelige eller kunne fjernes i spildevandsrensningsanlæg. Dette krav gælder ikke præparationer til sekundær spinding (smøremidler og konditioneringsmidler) spoleolier, kædeskærings- og tvindeolier, voks, strikkeolier, silikoneolier og uorganiske stoffer. Vurdering og verifikation: »tilstrækkeligt bionedbrydelige eller kunne fjernes i rensningsanlæg« er defineret i ovenstående litra a). Ansøgeren skal fremlægge relevant dokumentation, sikkerhedsdatablade, testrapporter og/eller erklæringer med angivelse af testmetoder og -resultater som anført ovenfor, og overensstemmelsen med dette kriterium skal eftervises for alle anvendte tilsætningsstoffer eller præparater af den art.

c) Indholdet af polycykliske aromatiske carbonhydrider (PAH) i mineralolieandelen af et produkt skal være mindre end 1,0 vægtprocent. Vurdering og verifikation: Ansøgeren skal fremlægge relevant dokumentation, sikkerhedsdatablade, produktdatablade eller erklæringer med angivelse af enten indholdet af polycykliske aromatiske carbonhydrider, eller at der ikke er anvendt mineralolieholdige produkter.

11. Biocider eller biostatiske produkter

a) Chlorphenoler (og salte og estere heraf), PCB og organiske tinforbindelser må ikke anvendes i forbindelse med transport eller oplagring af produkter og halvfabrikata. Vurdering og verifikation: Ansøgeren skal fremlægge en erklæring om, at disse stoffer eller forbindelser ikke er anvendt i garnet, metervaren og slutproduktet. Hvis denne erklæring skal verificeres, anvendes følgende testmetode og grænseværdi: ekstraktion, derivatisering med eddikesyreanhydrid, bestemmelse med kapillar gas-væskekromatografi med elektronindfangningsdetektion; grænseværdien er 0,05 ppm.

b) Biocider eller biostatiske produkter må ikke anvendes på en måde, så de kan blive aktive i brugsfasen. Vurdering og verifikation: Ansøgeren skal fremlægge en erklæring om, at disse produkter ikke anvendes.

12. Farveaftrækning eller depigmentering

Salte af tungmetaller (undtagen jern) eller formaldehyd må ikke anvendes til farveaftrækning eller depigmentering.

Vurdering og verifikation:

Ansøgeren skal fremlægge en erklæring om, at disse produkter ikke anvendes.

13. Betyngning

Garn og metervarer må ikke betynges med ceriumforbindelser.

Vurdering og verifikation:

Ansøgeren skal fremlægge en erklæring om, at disse forbindelser ikke anvendes.

14. Diverse kemikalier

Alkylphenolethoxylater (APEO), lineære alkylbenzen sulfonater (LAS), bis(hydrogeneret talgalkyl)dimenthylammoniumchlorid (DTDMAC), distearyldimethylammoniumchlorid (DSDMAC), di(hærdet talg) dimethylammoniumchlorid (DHTDMAC), ethylendiamintetraacetat (EDTA) og diethylentriaminpentaacetat (DTPA) må ikke anvendes og må ikke indgå som en bestanddel af de anvendte præparater eller blandinger.

Vurdering og verifikation:

Ansøgeren skal fremlægge en erklæring om, at disse kemikalier ikke anvendes.

15. Detergenter, blødgøringsmidler og kompleksdannere

Ved hvert vådbehandlingsanlæg skal mindst 95 vægtprocent af de anvendte detergenter, mindst 95 vægtprocent af de anvendte blødgøringsmidler og mindst 95 vægtprocent af de anvendte kompleksdannere være tilstrækkeligt bionedbrydelige eller kunne fjernes i spildevandsrensningsanlæg.

Vurdering og verifikation:

»tilstrækkeligt bionedbrydelige eller kunne fjernes i spildevandsrensningsanlæg« er defineret ovenfor i forbindelse med kriteriet for hjælpekemikalier og efterbehandlingsmidler til fibre og garn. Ansøgeren skal fremlægge relevant dokumentation, sikkerhedsdatablade, testrapporter og/eller erklæringer med angivelse af testmetoder og -resultater som anført ovenfor, og overensstemmelsen med dette kriterium skal eftervises for alle anvendte detergenter, blødgøringsmidler og kompleksdannere.

16. Blegemidler

Generelt skal AOX-emissioner i spildevand fra blegning være lavere end 40 mg Cl pr. kg. I følgende tilfælde skal koncentrationsniveauet være mindre end 100 mg Cl pr. kg:

— hør og andre bastfibre

— bomuld, hvis polymerisationsgrad ligger under 1800, og som er bestemt til hvide færdigvarer.

Dette krav gælder ikke fremstillingen af regenererede cellulosefibre.

Ansøgeren skal enten fremlægge en erklæring om, at der ikke er anvendt chlorforbindelser til blegningen eller en testrapport på baggrund af følgende testmetode: ISO 9562 eller prEN 1485.

17. Urenheder i farvestoffer

Koncentrationsniveauerne for ionformige urenheder i farvestofferne må ikke overstige følgende værdier: Ag 100 ppm; As 50 ppm; Ba 100 ppm; Cd 20 ppm; Co 500 ppm; Cr 100 ppm; Cu 250 ppm; Fe 2500 ppm; Hg 4 ppm; Mn 1000 ppm; Ni 200 ppm; Pb 100 ppm; Se 20 ppm; Sb 50 ppm; Sn 250 ppm og Zn 1500 ppm.

Der ses bort fra metaller, som er en integreret del af farvestofmolekylet (f.eks. metalkompleksfarvestoffer og visse reaktive farvestoffer), ved vurdering af, om disse værdier er opfyldt, idet de kun vedrører urenheder.

Ansøgeren skal fremlægge en overensstemmelseserklæring.

18. Urenheder i pigmenter

Koncentrationsniveauerne for ionformige urenheder i pigmenter må ikke overstige følgende værdier: As 50 ppm; Ba 100 ppm; Cd 50 ppm; Cr 100 ppm; Hg 25 ppm; Pb 100 ppm; Se 100 ppm; Sb 250 ppm og Zn 1000 ppm.

Ansøgeren skal fremlægge en overensstemmelseserklæring.

19. Chrombejdsefarvning

Chrombejdsefarvning er ikke tilladt.

Ansøgeren skal fremlægge en erklæring om, at der ikke er anvendt chrombejdsefarvning.

20. Metalkompleksfarvestoffer

Hvis metalkompleksfarvestoffet er baseret på kobber, chrom eller nikkel, gælder følgende:

a) Ved cellulosefarvning, hvor metalkompleksfarvestoffer indgår som en del af farvningsrecepten, må mindre end 20 % af hvert af de anvendte metalkompleksfarvestoffer (procesinput) udledes til spildevandsrensning (uanset om det renses på eller uden for anlægget). Ved alle øvrige farvningsprocesser, hvor metalkompleksfarvestoffer indgår som en del af farvningsrecepten, må mindre end 7 % af hvert af de anvendte metalkompleksfarvestoffer (procesinput) udledes til spildevandsrensning (uanset om det renses på eller uden for anlægget). Ansøgeren skal enten fremlægge en erklæring om ingen brug af metalkompleksfarvestoffer eller dokumentation og testrapport på baggrund af følgende testmetoder: ISO 8288 for Cu, ISO 9174 for Ni og prEN 1233 for Cr.

b) Udledningen til vand efter behandling må ikke overstige: Cu 75 mg/kg (fibre, garn eller metervare); Cr 50 mg/kg; Ni 75 mg/kg. Ansøgeren skal enten fremlægge en erklæring om ingen brug af metalkompleksfarvestoffer eller dokumentation og testrapport, på baggrund af følgende testmetoder: ISO 8288 for Cu, ISO 9174 for Ni og prEN 1233 for Cr.

21. Azofarvestoffer

Der må ikke benyttes azofarvestoffer, der kan spaltes til nogen af følgende aromatiske aminer:







4-aminodiphenyl (92-67-1) Benzidin (92-87-5) 4-chlor-o-toluidin (95-69-2) 2-naphthylamin (91-59-8) o-amino-azotoluen (97-56-3) 2-amino-4-nitrotoluen (99-55-8) p-chloranilin (106-47-8) 2,4-diaminoanisol (615-05-4) 4,4'-diaminodiphenylmethan (101-77-9) 3,3'-dichlorbenzidin (91-94-1) 3,3'-dimethoxybenzidin (119-90-4) 3,3'-dimethylbenzidin (119-93-7) 3,3'-dimethyl-4,4'-diaminodiphenylmethan (838-88-0) p-cresidin (120-71-8) 4,4'-methylen-bis-(2-chloranilin) (101-14-4) 4,4'-oxydianilin (101-80-4) 4,4'-thiodianilin (139-65-1) o-toluidin (95-53-4) 2,4-diaminotoluen (95-80-7) 2,4,5-trimethylanilin (137-17-7) 4-aminoazobenzen (60-09-3) o-anisidin (90-04-0)

Vurdering og verifikation:

Ansøgeren skal fremlægge en erklæring om, at disse farvestoffer ikke anvendes. Hvis denne erklæring skal verificeres, anvendes følgende testmetode og grænseværdi: den tyske metode B-82.02 eller den franske metode XP G 08-014, med grænseværdi på 30 ppm. (Bemærk: Der er risiko for falske positive resultater for 4-aminoazobenzen, og derfor anbefales bekræftelse).

22. Kræftfremkaldende, mutagene eller reproduktionstoksiske farvestoffer

a) Følgende farvestoffer må ikke anvendes: C.I. Basic Red 9 C.I. Disperse Blue 1 C.I. Acid Red 26 C.I. Basic Violet 14 C.I. Disperse Orange 11 C. I. Direct Black 38 C. I. Direct Blue 6 C. I. Direct Red 28 C. I. Disperse Yellow 3 Vurdering og verifikation: Ansøgeren skal fremlægge en erklæring om, at sådanne farvestoffer ikke anvendes.

b) Der er forbud mod alle farvestoffer eller -blandinger, som indeholder mere end 0,1 vægtprocent stoffer, som har fået eller kan få tildelt en eller flere af følgende risikosætninger (eller kombinationer heraf): R40 (mulighed for kræftfremkaldende effekt) R45 (kan fremkalde kræft) R46 (kan forårsage arvelige genetiske skader) R49 (kan fremkalde kræft ved indånding) R60 (kan skade forplantningsevnen) R61 (kan skade barnet under graviditeten) R62 (mulighed for skade på forplantningsevnen) R63 (mulighed for at skade barnet under graviditeten) R68 (mulighed for varig skade på helbred) som fastsat i Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer ( 5 ) med senere ændringer. Vurdering og verifikation: Ansøgeren skal fremlægge en erklæring om, at sådanne farvestoffer ikke anvendes.

23. Potentielt sensibiliserende farvestoffer

Følgende farvestoffer må kun benyttes, hvis de indfarvede fibre, garner eller metervarers svedægthed (sur og basisk) er mindst 4:







C.I. Disperse Blue 3 C.I. 61 505 C.I. Disperse Blue 7 C.I. 62 500 C.I. Disperse Blue 26 C.I. 63 305 C.I. Disperse Blue 35 C.I. Disperse Blue 102 C.I. Disperse Blue 106 C.I. Disperse Blue 124 C.I. Disperse Orange 1 C.I. 11 080 C.I. Disperse Orange 3 C.I. 11 005 C.I. Disperse Orange 37 C.I. Disperse Orange 76 (tidligere benævnt Orange 37) C.I. Disperse Red 1 C.I. 11 110 C.I. Disperse Red 11 C.I. 62 015 C.I. Disperse Red 17 C.I. 11 210 C.I. Disperse Yellow 1 C.I. 10 345 C.I. Disperse Yellow 9 C.I. 10 375 C.I. Disperse Yellow 39 C.I. Disperse Yellow 49

Vurdering og verifikation:

Ansøgeren skal enten fremlægge en erklæring om, at disse farvestoffer ikke er anvendt eller en testrapport på baggrund af følgende testmetode for farveægthed: ISO 105-E04 (sur og basisk, sammenligning med multifiber stof).

24. Halogenerede carriers til polyester

Halogenerede carriers må ikke anvendes.

Vurdering og verifikation:

Ansøgeren skal fremlægge en erklæring om, at der ikke anvendes halogenerede carriers.

25. Trykning

a) Trykpasta må ikke indeholde mere end 5 % flygtige organiske forbindelser —- VOC (ved VOC forstås organiske forbindelser med et damptryk på 0,01 kPa eller derover ved 293,15 K eller en tilsvarende flygtighed under anvendelsesbetingelserne). Vurdering og verifikation: Ansøgeren skal enten fremlægge en erklæring om, at der ikke er anvendt trykning, eller passende dokumentation for overensstemmelse sammen med en overensstemmelseserklæring.

b) Plastisolbaseret trykning er ikke tilladt. Vurdering og verifikation: Ansøgeren skal enten fremlægge en erklæring om, at der ikke er anvendt trykning, eller passende dokumentation for overensstemmelse sammen med en overensstemmelseserklæring.

26. Formaldehyd

Mængden af fri og delvis hydrolyserbar formaldehyd i den færdige metervare må ikke overstige 30 ppm i produkter, som er i direkte berøring med huden, og 300 ppm i alle andre produkter.

Vurdering og verifikation:

Ansøgeren skal enten fremlægge en erklæring om, at der ikke er anvendt formaldehydholdige produkter, eller fremlægge en testrapport på baggrund af følgende testmetode: EN ISO 14184-1.

27. Udledning af spildevand fra vådbehandling

a) Spildevand fra vådbehandlingsanlæg (undtagen uldvaskeanlæg og hørudrødningsanlæg), som udledes til overfladevand efter rensning (uanset om rensningen foregår på eller uden for anlægget), skal indeholde mindre end 25 g COD pr. kg udtrykt som årsgennemsnit. Vurdering og verifikation: Ansøgeren skal fremlægge udførlig dokumentation og testrapporter, hvori ISO 6060 er anvendt, og hvormed overensstemmelse med kriterierne eftervises, samt en overensstemmelseserklæring.

b) Renses spildevandet på anlægget og udledes det direkte til overfladevand, skal det desuden have en pH-værdi mellem 6 og 9 (medmindre recipientens pH-værdi ligger uden for dette interval), og temperaturen skal være under 40 °C (medmindre recipientens temperatur ligger over denne værdi). Vurdering og verifikation: Ansøgeren skal fremlægge dokumentation og testrapporter, hvormed overensstemmelse med kriterierne eftervises, samt en overensstemmelseserklæring.

28. Flammehæmmere

Der er forbud mod brug af alle flammehæmmende midler eller blandinger, som indeholder mere end 0,1 vægtprocent stoffer, som har fået eller kan få tildelt en eller flere af følgende risikosætninger (eller kombinationer heraf):

R40 (mulighed for kræftfremkaldende effekt)

R45 (kan fremkalde kræft)

R46 (kan forårsage arvelige genetiske skader)

R49 (kan fremkalde kræft ved indånding)

R50 (meget giftig for organismer, der lever i vand)

R51 (giftig for organismer, der lever i vand)

R52 (skadelig for organismer, der lever i vand)

R53 (kan forårsage uønskede langtidsvirkninger i vandmiljøet)

R60 (kan skade forplantningsevnen)

R61 (kan skade barnet under graviditeten)

R62 (mulighed for skade på forplantningsevnen)

R63 (mulighed for at skade barnet under graviditeten)

R68 (mulighed for varig skade på helbred)

som fastsat i direktiv 67/548/EØF med senere ændringer.

Dette krav gælder ikke flammehæmmere, som ved anvendelsen ændrer deres kemiske natur således, at de ikke længere bør klassificeres med nogen af ovennævnte risikosætninger, og hvor mindre end 0,1 % af flammehæmmeren bibeholder sine oprindelige egenskaber i det behandlede garn eller den behandlede metervare.

Vurdering og verifikation:

Ansøgeren skal fremlægge en erklæring om, at der ikke er anvendt flammehæmmere, eller anføre de anvendte flammehæmmere og dokumentere (f.eks. med sikkerhedsdatablade) og/eller afgive erklæringer om, at de anvendte flammehæmmere opfylder ovennævnte kriterium.

29. Efterbehandling mod krympning

Halogenerede efterbehandlingsmidler eller -præparater mod krympning må kun anvendes på uldslivers.

Vurdering og verifikation:

Ansøgeren skal fremlægge en erklæring om, at der ikke anvendes halogenerede efterbehandlingsmidler (undtagen ved anvendelse på uldslivers).

30. Efterbehandlinger

Der er forbud mod brug af alle efterbehandlingsmidler eller blandinger, som indeholder mere end 0,1 vægtprocent stoffer, som har fået eller kan få tildelt en eller flere af følgende risikosætninger (eller kombinationer heraf):

R40 (mulighed for kræftfremkaldende effekt)

R45 (kan fremkalde kræft)

R46 (kan forårsage arvelige genetiske skader)

R49 (kan fremkalde kræft ved indånding)

R50 (meget giftig for organismer, der lever i vand)

R51 (giftig for organismer, der lever i vand)

R52 (skadelig for organismer, der lever i vand)

R53 (kan forårsage uønskede langtidsvirkninger i vandmiljøet)

R60 (kan skade forplantningsevnen)

R61 (kan skade barnet under graviditeten)

R62 (mulighed for skade på forplantningsevnen)

R63 (mulighed for at skade barnet under graviditeten)

R68 (mulighed for varig skade på helbred)

som fastsat i direktiv 67/548/EØF med senere ændringer.

Vurdering og verifikation:

Ansøgeren skal fremlægge en erklæring om, at der ikke er anvendt efterbehandlingsmidler, eller anføre de efterbehandlingsmidler, der er anvendt, og dokumentere (f.eks. med sikkerhedsdatablade) og/eller afgive erklæringer om, at de anvendte efterbehandlingsmidler opfylder ovennævnte kriterium.

31. Fyldmaterialer

a) Fyldmaterialer bestående af tekstilfibre skal opfylde de relevante kriterier for tekstilfibre (nr. 1-9).

b) Fyldmaterialer skal opfylde kriterium nr. 11 om »biocider eller biostatiske produkter« og kriterium nr. 26 om »formaldehyd«.

c) Detergenter og andre kemikalier, som anvendes til vask af fyldmaterialer (dun og fjer samt naturlige eller syntetiske fibre), skal opfylde kriterium nr. 14 om »diverse kemikalier« og kriterium nr. 15 om »detergenter, blødgøringsmidler og kompleksdannere«. Vurdering og verifikation: Som anført i de tilsvarende kriterier.

32. Belægninger, laminater og membraner

a) Produkter af polyurethan skal opfylde kriterium 3a med hensyn til organiske tinforbindelser og kriterium 3b med hensyn til udledningen af aromatiske diisocyanater til luften. Vurdering og verifikation: Som anført i de tilsvarende kriterier.

b) Produkter af polyester skal opfylde kriterium 8a med hensyn til mængden af antimon og kriterium 8b med hensyn til emissionen af flygtige organiske forbindelser i løbet af polymerisationen. Vurdering og verifikation: Som anført i de tilsvarende kriterier.

c) Belægninger, laminater og membraner må ikke fremstilles med brug af blødgøringsmidler eller opløsningsmidler, som på ansøgningstidspunktet har fået eller kan få tildelt en eller flere af følgende risikosætninger (eller kombinationer heraf): R40 (mulighed for kræftfremkaldende effekt) R45 (kan fremkalde kræft) R46 (kan forårsage arvelige genetiske skader) R49 (kan fremkalde kræft ved indånding) R50 (meget giftig for organismer, der lever i vand) R51 (giftig for organismer, der lever i vand) R52 (skadelig for organismer, der lever i vand) R53 (kan forårsage uønskede langtidsvirkninger i vandmiljøet) R60 (kan skade forplantningsevnen) R61 (kan skade barnet under graviditeten) R62 (mulighed for skade på forplantningsevnen) R63 (mulighed for at skade barnet under graviditeten) R68 (mulighed for varig skade på helbred) som fastsat i direktiv 67/548/EØF med senere ændringer. Vurdering og verifikation: Ansøgeren skal fremlægge en erklæring om, at sådanne blødgøringsmidler eller opløsningsmidler ikke anvendes.

33. Energi- og vandforbrug

Ansøgeren opfordres til på frivillig basis at afgive udførlige oplysninger om energi- og vandforbruget til spinding, strikning, vævning og vådbehandling i fremstillingsanlæggene.

Vurdering og verifikation:

Ansøgeren skal på frivillig basis afgive de ovennævnte oplysninger.

BRUGSEGNETHEDSKRITERIER

De følgende kriterier gælder for det farvede garn, den færdige metervare eller det færdige produkt, og de relevante prøvninger skal udføres.

34. Dimensionsændring under vask og tørring

Der skal anføres oplysninger om dimensionsændring (i %) både på vaskeanvisningen og på emballagen og/eller andre produktoplysninger, hvis dimensionsændringen overstiger:

— 2 % (kæde og skud) for gardiner og møbelstof, der kan tages af og vaskes

— 6 % (kæde og skud) for andre vævede produkter

— 8 % (længde og bredde) for andre strikvarer

— 8 % (længde og bredde) for frottéhåndklæder.

Dette kriterium finder ikke anvendelse på:

— fibre eller garn

— produkter, der tydeligt er mærket »kun kemisk rensning« eller tilsvarende (for så vidt det pågældende produkt normalt mærkes på denne måde)

— møbelstoffer, som ikke kan tages af og vaskes.

Vurdering og verifikation:

Ansøgeren skal fremlægge en testrapport på baggrund af følgende testmetode: ISO 5077 med følgende ændringer: Vask tre gange ved den temperatur, der angives på produktet, med efterfølgende tumbletørring ved den angivne temperatur — medmindre en anden tørreproces er angivet på produktet; 2 eller 4 kg pr. vask, jf. vaskeanvisningen. Overskrides ovennævnte grænseværdier, skal der vedlægges en kopi af vaskeanvisningen og af emballagen og/eller andre produktoplysninger.

35. Vaskeægthed

Vaskeægtheden skal være mindst note 3-4 (farveændring) og mindst note 3-4 (afsmitning).

Dette kriterium gælder ikke for produkter, der tydeligt er mærket »kun kemisk rensning« eller tilsvarende (for så vidt det pågældende produkt normalt mærkes på denne måde), for hvide produkter, for produkter der hverken er farvede eller trykte eller for ikke-vaskbare møbelstoffer.

Vurdering og verifikation:

Ansøgeren skal fremlægge testrapporter på baggrund af følgende testmetode: ISO 105 C06 (en enkelt vask ved den temperatur, der er angivet på produktet, med perborat vaskemiddel).

36. Svedægthed (sur og basisk)

Svedægtheden (sur og basisk) skal være mindst note 3-4 (farveændring og afsmitning).

Note 3 er dog tilladt, når stoffet både er mørkt farvet (standarddybde > 1/1) og fremstillet af genvundet uld eller mere end 20 % silke.

Dette kriterium gælder ikke for hvide produkter, for produkter, der hverken er farvede eller trykte, møbelstoffer, gardiner eller tilsvarende tekstiler bestemt til boligindretning.

Vurdering og verifikation:

Ansøgeren skal fremlægge en testrapport, hvor følgende testmetode er anvendt: ISO 105 E04 (sur og basisk, sammenligning med multifiber stof).

37. Våd gnideægthed

Våd gnideægthed skal mindst være note 2-3. Note 2 tillades dog for indigofarvet denim.

Dette kriterium gælder ikke for hvide produkter eller for produkter, der hverken er farvede eller trykte.

Vurdering og verifikation:

Ansøgeren skal fremlægge en testrapport, hvor følgende testmetode er anvendt: ISO 105 X12.

38. Tør gnideægthed

Tør gnideægthed skal mindst være note 4.

Note 3-4 tillades dog for indigofarvet denim.

Dette kriterium gælder ikke for hvide produkter, for produkter, der hverken er farvede eller trykte, eller for gardiner eller tilsvarende tekstiler bestemt til boligindretning.

Vurdering og verifikation:

Ansøgeren skal fremlægge en testrapport, hvor følgende testmetode er anvendt: ISO 105 X12.

39. Lysægthed

Lysægtheden skal være mindst note 5 for stoffer, der er bestemt til møbler, gardiner eller forhæng. For alle andre produkter skal lysægtheden mindst være note 4.

Note 4 tillades dog, når stoffer, der er bestemt til møbler, gardiner eller forhæng, både er let farvede (standarddybde < 1/12) og består af blandinger med mere end 20 % uld eller andre keratinfibre, af blandinger med mere end 20 % silke eller af blandinger med mere end 20 % hør eller andre bastfibre.

Dette krav gælder ikke for madrasbolstre, madrasovertræk og undertøj.

Vurdering og verifikation:

Ansøgeren skal fremlægge en testrapport, hvor følgende testmetode er anvendt: ISO 105 B02.

40. Oplysninger på miljømærket

Miljømærkets kasse 2 skal indeholde følgende tekst:

— reduceret vandforurening

— restriktioner for brug af farlige stoffer

— hele produktionskæden er omfattet

Vurdering og verifikation:

Ansøgeren skal indlevere en prøve af produktemballagen, hvor mærket er vist, samt en erklæring om, at produktet opfylder dette krav.